[image: C:\Users\sosedova\Desktop\EAEU_sing_cmyk.jpg]

ЕЎРАЗІЙСКАЯ ЭКАНАМІЧНАЯ КАМІСІЯ
САВЕТ

РАШЭННЕ

	«23» верасня 2022 г.
	        № 149
	[bookmark: _Hlk118825368]   г. Масква 



Аб унясенні змяненняў у Рашэнне Савета Еўразійскай 
эканамічнай камісіі ад 29 сакавіка 2019 г. № 23

У адпаведнасці з пунктам 3 артыкула 253, артыкулам 254 Мытнага кодэкса Еўразійскага эканамічнага саюза і пунктамі 6 і 62 дадатку № 1 да Рэгламенту работы Еўразійскай эканамічнай камісіі, зацверджанага Рашэннем Вышэйшага Еўразійскага эканамічнага савета ад 23 снежня 2014 г. № 98, Савет Еўразійскай эканамічнай камісіі вырашыў:
1. Унесці ў Рашэнне Савета Еўразійскай эканамічнай камісіі 
ад 29 сакавіка 2019 г. № 23 «Аб катэгорыях тавараў, у дачыненні да якіх прымяняецца спецыяльная мытная працэдура, умовах змяшчэння пад спецыяльную мытную працэдуру такіх катэгорый тавараў і парадку яе прымянення» змяненні згодна з дадаткам.
2. Гэта Рашэнне ўступае ў сілу па сканчэнні 10 каляндарных дзён з даты яго афіцыйнага апублікавання.
 
Члены Савета Еўразійскай эканамічнай камісіі:

	Ад Рэспублікі
Арменія
	Ад Рэспублікі
Беларусь
	Ад Рэспублікі
Казахстан
	Ад Кыргызскай
Рэспублікі
	Ад Расійскай
Федэрацыі

	


М. Грыгаран
	


І. Петрышэнка
	


С. Жумангарын
	А. Касымаліеў

ДАДАТАК 
да Рашэння Савета
Еўразійскай эканамічнай камісіі
ад 23 верасня 2022 г.  № 149


ЗМЯНЕННІ,
якія ўносяцца ў Рашэнне Савета Еўразійскай 
эканамічнай камісіі ад 29 сакавіка 2019 г. № 23


1. Пункт 1 дапоўніць падпунктам «в» наступнага зместу:
«в) у дачыненні да замежных тавараў (абсталявання, уключаючы машыны, механізмы, а таксама камплектуючых і запасных частак да абсталявання, інструментаў, матэрыялаў і іншых вырабаў), якія ўвозяцца (увезены) на мытную тэрыторыю Еўразійскага эканамічнага саюза да 31 снежня 2043 г. і прызначаны для будаўніцтва (стварэння, збудавання), забеспячэння функцыянавання (эксплуатацыі, выкарыстання) штучных астравоў, установак, збудаванняў або іншых аб’ектаў, якія знаходзяцца ў межах унутраных марскіх вод і тэрытарыяльнага мора дзяржавы – члена Еўразійскага эканамічнага саюза, і забеспячэння бяспекі на адпаведных тэрыторыях пры геалагічным вывучэнні нетраў, пошуку і ацэнцы радовішчаў карысных выкапняў, разведцы і распрацоўцы марскіх радовішчаў вуглевадароднай сыравіны.».
2. Пункт 2 дапоўніць падпунктам «в» наступнага зместу:
«в) умовы змяшчэння замежных тавараў (абсталявання, уключаючы машыны, механізмы, а таксама камплектуючых і запасных частак да абсталявання, інструментаў, матэрыялаў і іншых вырабаў), якія ўвозяцца (увезены) на мытную тэрыторыю Еўразійскага эканамічнага саюза да 31 снежня 2043 г. і прызначаны для будаўніцтва (стварэння, збудавання), забеспячэння функцыянавання (эксплуатацыі, выкарыстання) штучных астравоў, установак, збудаванняў або іншых аб’ектаў, якія знаходзяцца ў межах унутраных марскіх вод і тэрытарыяльнага мора дзяржавы – члена Еўразійскага эканамічнага саюза, і забеспячэння бяспекі на адпаведных тэрыторыях пры геалагічным вывучэнні нетраў, пошуку і ацэнцы радовішчаў карысных выкапняў, разведцы і распрацоўцы марскіх радовішчаў вуглевадароднай сыравіны, пад спецыяльную мытную працэдуру і парадак яе прымянення ў дачыненні да такіх тавараў згодна з дадаткам № 3.».
3. Дапоўніць дадаткам № 3 наступнага зместу:
 
«ДАДАТАК № 3
да Рашэння Савета
Еўразійскай эканамічнай камісіі
ад 29 сакавіка 2019 г. № 23


Умовы змяшчэння замежных тавараў (абсталявання, уключаючы машыны, механізмы, а таксама камплектуючых і запасных частак да абсталявання, інструментаў, матэрыялаў і іншых вырабаў), якія ўвозяцца (увезены) на мытную тэрыторыю Еўразійскага эканамічнага саюза да 31 снежня 2043 г. і прызначаны для будаўніцтва (стварэння, збудавання), забеспячэння функцыянавання (эксплуатацыі, выкарыстання) штучных астравоў, установак, збудаванняў або іншых аб’ектаў, якія знаходзяцца ў межах унутраных марскіх вод і тэрытарыяльнага мора дзяржавы – члена Еўразійскага эканамічнага саюза, і забеспячэння бяспекі на адпаведных тэрыторыях пры геалагічным вывучэнні нетраў, пошуку і ацэнцы радовішчаў карысных выкапняў, разведцы і распрацоўцы марскіх радовішчаў вуглевадароднай сыравіны, пад спецыяльную мытную працэдуру і парадак яе прымянення ў дачыненні да такіх тавараў
1. Гэты дакумент вызначае ўмовы змяшчэння замежных тавараў (абсталявання, уключаючы машыны, механізмы, а таксама камплектуючых і запасных частак да абсталявання, інструментаў, матэрыялаў і іншых вырабаў), якія ўвозяцца (увезены) на мытную тэрыторыю Еўразійскага эканамічнага саюза (далей – Саюз) 
да 31 снежня 2043 г. і прызначаны для будаўніцтва (стварэння, збудавання), забеспячэння функцыянавання (эксплуатацыі, выкарыстання) штучных астравоў, установак, збудаванняў або іншых аб’ектаў, якія знаходзяцца ў межах унутраных марскіх вод і тэрытарыяльнага мора дзяржавы – члена Саюза (далей – дзяржава-член), і забеспячэння бяспекі на адпаведных тэрыторыях пры геалагічным вывучэнні нетраў, пошуку і ацэнцы радовішчаў карысных выкапняў, разведцы і распрацоўцы марскіх радовішчаў вуглевадароднай сыравіны (далей – асваенне марскіх радовішчаў вуглевадародаў), пад спецыяльную мытную працэдуру і ўстанаўлівае парадак прымянення спецыяльнай мытнай працэдуры ў дачыненні да такіх тавараў.
2. Да тавараў, указаных у пункце 1 гэтага дакумента, не адносяцца:
а) тавары, што абкладаюцца акцызамі (акцызным падаткам або акцызным зборам) у адпаведнасці з заканадаўствам дзяржавы-члена, на тэрыторыі якой вядзецца асваенне марскіх радовішчаў вуглевадародаў;
б) тавары, уключаныя ў пералік тавараў, у дачыненні да якіх устаноўлена забарона ўвозу на мытную тэрыторыю Еўразійскага эканамічнага саюза і (або) вывазу з мытнай тэрыторыі Еўразійскага эканамічнага саюза (дадатак № 1 да Рашэння Калегіі Еўразійскай эканамічнай камісіі ад 21 красавіка 2015 г. № 30);
в) тавары, уключаныя ў пералік тавараў, у дачыненні да якіх устаноўлены дазвольны парадак увозу на мытную тэрыторыю Еўразійскага эканамічнага саюза і (або) вывазу з мытнай тэрыторыі Еўразійскага эканамічнага саюза (дадатак № 2 да Рашэння Калегіі Еўразійскай эканамічнай камісіі ад 21 красавіка 2015 г. № 30) (далей – пералік), за выключэннем тавараў, уключаных у раздзелы 2.16 і 2.19 пераліку.
3. Тавары, змешчаныя пад спецыяльную мытную працэдуру, захоўваюць статус замежных тавараў.
4. Умовамі змяшчэння тавараў пад спецыяльную мытную працэдуру з’яўляюцца:
а) прадстаўленне ў мытны орган дзяржавы-члена, на тэрыторыі якой вядзецца асваенне марскіх радовішчаў вуглевадародаў (далей – мытны орган), пісьмовага абавязацельства ў адвольнай форме ад асобы, якая атрымала дазвол (ліцэнзію) або іншы дазвольны дакумент у адпаведнасці з заканадаўствам гэтай дзяржавы-члена на права асваення марскіх радовішчаў вуглевадародаў (далей – ліцэнзія), аб выкарыстанні гэтых тавараў выключна для мэт, указаных у пункце 1 гэтага дакумента, з указаннем плануемага тэрміну выкарыстання тавараў у адпаведнасці са спецыяльнай мытнай працэдурай і з прыкладаннем пераліку такіх тавараў, які ўтрымлівае звесткі аб найменнях гэтых тавараў, іх колькасці, а таксама звесткі аб іх кошце ў адпаведнасці з камерцыйнымі дакументамі, транспартнымі (перавозачнымі) дакументамі;
б) выкананне санітарных, ветэрынарна-санітарных і каранцінных фітасанітарных мер. Пры гэтым не прымяняюцца меры тэхнічнага рэгулявання, а ў дачыненні да тавараў, уключаных у раздзелы 2.16 і 2.19 пераліку, – меры нетарыфнага рэгулявання;
в) дэклараванне тавараў ажыццяўляецца з выкарыстаннем дэкларацыі на тавары па форме, зацверджанай Рашэннем Камісіі Мытнага саюза ад 20 мая 2010 г. № 257.
5. Умовамі выкарыстання тавараў у адпаведнасці са спецыяльнай мытнай працэдурай з’яўляюцца:
а) захаванне тэрміну дзеяння спецыяльнай мытнай працэдуры, устаноўленага мытным органам у адпаведнасці з пунктам 6 гэтага дакумента;
б) выкананне абмежаванняў па валоданні і карыстанні таварамі, змешчанымі пад спецыяльную мытную працэдуру, устаноўленых пунктам 7 гэтага дакумента.
6. Пры змяшчэнні тавараў пад спецыяльную мытную працэдуру мытны орган устанаўлівае тэрмін дзеяння гэтай мытнай працэдуры на падставе тэрміну, указанага ў пісьмовым абавязацельстве, прадугледжаным падпунктам «а» пункта 4 гэтага дакумента, але не большы за тэрмін дзеяння ліцэнзіі і не пазней за 31 снежня 2043 г.
Устаноўлены мытным органам тэрмін дзеяння спецыяльнай мытнай працэдуры па матываваным звароце дэкларанта можа быць прадоўжаны да яго сканчэння ў граніцах тэрміну дзеяння ліцэнзіі, але не пазней чым да 31 снежня 2043 г.
7. Тавары, указаныя ў пункце 1 гэтага дакумента, змешчаныя пад спецыяльную мытную працэдуру, павінны знаходзіцца ў фактычным валоданні і карыстанні дэкларанта, за выключэннем выпадкаў, калі дапускаецца іх перадача ў валоданне і карыстанне іншым асобам у адпаведнасці з абзацамі другім і трэцім гэтага пункта.
Дапускаецца перадача дэкларантам тавараў, змешчаных пад спецыяльную мытную працэдуру, у валоданне і карыстанне іншым асобам пры ўмове, што такія асобы будуць выкарыстоўваць тавары для мэт, указаных у пункце 1 гэтага дакумента.
Дапускаецца перадача дэкларантам тавараў, змешчаных пад спецыяльную мытную працэдуру, у валоданне і карыстанне іншым асобам з мэтай тэхнічнага абслугоўвання, рамонту (за выключэннем капітальнага рамонту і мадэрнізацыі), захоўвання, перавозкі (транспарціроўкі) такіх тавараў, а таксама для захавання, абясшкоджвання, утылізацыі або знішчэння іншым спосабам у адпаведнасці з заканадаўствам дзяржавы-члена, на тэрыторыі якой вядзецца асваенне марскіх радовішчаў вуглевадародаў, калі такія тавары страцілі свае спажывецкія ўласцівасці і прызнаны непрыдатнымі для іх далейшага выкарыстання ў той якасці, для якой яны былі прызначаны. Указаныя аперацыі па захаванні, абясшкоджванні, утылізацыі або знішчэнні праводзяцца на тэрыторыі дзяржавы-члена, якая вядзе асваенне марскіх радовішчаў вуглевадародаў, пры ўмове паведамлення мытнаму органу, які ажыццявіў выпуск такіх тавараў у адпаведнасці са спецыяльнай мытнай працэдурай.
Не дапускаюцца выкарыстанне тавараў, змешчаных пад спецыяльную мытную працэдуру, з мэтай, адрознай ад устаноўленай пунктам 1 гэтага дакумента, а таксама вываз гэтых тавараў на тэрыторыі іншых дзяржаў-членаў.
Перадача тавараў, змешчаных пад спецыяльную мытную працэдуру, у валоданне і карыстанне іншым асобам не прыпыняе і не прадаўжае тэрмін дзеяння гэтай мытнай працэдуры, устаноўлены мытным органам у адпаведнасці з пунктам 6 гэтага дакумента.
8. Да сканчэння тэрміну дзеяння спецыяльнай мытнай працэдуры, устаноўленага мытным органам у адпаведнасці з пунктам 6 гэтага дакумента, дзеянне гэтай мытнай працэдуры завяршаецца:
а) змяшчэннем тавараў, змешчаных пад спецыяльную мытную працэдуру, пад мытныя працэдуры, прымяняльныя ў дачыненні да замежных тавараў (у тым ліку пад спецыяльную мытную працэдуру), у парадку і на ўмовах, якія вызначаны ў адпаведнасці з Мытным кодэксам Еўразійскага эканамічнага саюза (далей – Кодэкс). Пры гэтым такія тавары могуць змяшчацца пад мытныя працэдуры адной або некалькімі партыямі;
б) вывазам тавараў, змешчаных пад спецыяльную мытную працэдуру, з мытнай тэрыторыі Саюза, калі месца адбыцця такіх тавараў з мытнай тэрыторыі Саюза знаходзіцца ў дзяржаве-члене, на тэрыторыі якой вядзецца асваенне марскіх радовішчаў вуглевадародаў;
в) прызнаннем мытным органам дзяржавы-члена, на тэрыторыі якой вядзецца асваенне марскіх радовішчаў вуглевадародаў, факта знішчэння і (або) незваротнай страты тавараў, змешчаных пад спецыяльную мытную працэдуру, з прычыны аварыі ці дзеяння непераадольнай сілы або факта незваротнай страты гэтых тавараў у выніку натуральнага змяншэння пры нармальных умовах перавозкі (транспарціроўкі) і (або) захоўвання ў парадку, які вызначаецца заканадаўствам гэтай дзяржавы-члена.
9. Да сканчэння тэрміну дзеяння спецыяльнай мытнай працэдуры, устаноўленага мытным органам у адпаведнасці з пунктам 6 гэтага дакумента, дзеянне гэтай мытнай працэдуры завяршаецца таксама ў наступных выпадках:
тавары, змешчаныя пад спецыяльную мытную працэдуру, зрасходаваны ў працэсе іх выкарыстання пры асваенні марскіх радовішчаў вуглевадародаў;
тавары, змешчаныя пад спецыяльную мытную працэдуру, якія страцілі свае спажывецкія ўласцівасці і сталі непрыдатнымі для выкарыстання ў той якасці, для якой яны прызначаны, захаваны, абясшкоджаны, утылізаваны або знішчаны іншым спосабам.
Пералік дакументаў, якія пацвярджаюць наяўнасць падстаў для завяршэння дзеяння спецыяльнай мытнай працэдуры ў адпаведнасці з гэтым пунктам, устанаўліваецца ў адпаведнасці з заканадаўствам дзяржавы-члена, на тэрыторыі якой тавары змяшчаліся пад спецыяльную мытную працэдуру, пры вызначэнні парадку ажыццяўлення мытных аперацый, звязаных з завяршэннем дзеяння спецыяльнай мытнай працэдуры, у адпаведнасці з артыкулам 78 Кодэкса.
Тавары, змешчаныя пад спецыяльную мытную працэдуру, у дачыненні да якіх дзеянне спецыяльнай мытнай працэдуры завяршаецца ў адпаведнасці з гэтым пунктам, знаходзяцца пад мытным кантролем да прадстаўлення мытнаму органу дакументаў, якія пацвярджаюць наяўнасць падстаў для завяршэння дзеяння спецыяльнай мытнай працэдуры.
10. Па сканчэнні тэрміну дзеяння спецыяльнай мытнай працэдуры, устаноўленага мытным органам у адпаведнасці з пунктам 6 гэтага дакумента, дзеянне гэтай мытнай працэдуры спыняецца.
11. У выпадку завяршэння дзеяння спецыяльнай мытнай працэдуры змяшчэннем тавараў пад мытную працэдуру выпуску для ўнутранага спажывання або іншую мытную працэдуру, прымяняльную ў дачыненні да замежных тавараў:
а) стаўкі ўвазных мытных пошлін, падаткаў, спецыяльных, антыдэмпінгавых, кампенсацыйных пошлін, мытны кошт такіх тавараў і (або) іх фізічная характарыстыка ў натуральным выяўленні (колькасць, маса, аб’ём або іншая характарыстыка) вызначаюцца на дзень рэгістрацыі мытным органам дэкларацыі на тавары, пададзенай для іх змяшчэння пад мытную працэдуру выпуску для ўнутранага спажывання або іншую мытную працэдуру, прымяняльную ў дачыненні да замежных тавараў;
б) да такіх тавараў прымяняюцца забароны і абмежаванні, дзеючыя на дзень рэгістрацыі дэкларацыі на тавары, пададзенай для іх змяшчэння пад мытную працэдуру выпуску для ўнутранага спажывання або іншую мытную працэдуру, прымяняльную ў дачыненні да замежных тавараў, з улікам фактычнага стану гэтых тавараў на дзень рэгістрацыі такой дэкларацыі на тавары.
12. Абавязак па выплаце ўвазных мытных пошлін, падаткаў, спецыяльных, антыдэмпінгавых, кампенсацыйных пошлін у дачыненні да тавараў, якія змяшчаюцца (змешчаны) пад спецыяльную мытную працэдуру, узнікае ў дэкларанта з моманту рэгістрацыі мытным органам дэкларацыі на тавары, у адпаведнасці з якой тавары змяшчаюцца пад спецыяльную мытную працэдуру.
13. Абавязак па выплаце ўвазных мытных пошлін, падаткаў, спецыяльных, антыдэмпінгавых, кампенсацыйных пошлін у дачыненні да тавараў, якія змяшчаюцца (змешчаны) пад спецыяльную мытную працэдуру, спыняецца ў дэкларанта пры надыходзе адной з наступных акалічнасцей:
а) адмова ў выпуску тавараў у адпаведнасці са спецыяльнай мытнай працэдурай – у дачыненні да абавязку па выплаце ўвазных мытных пошлін, падаткаў, спецыяльных, антыдэмпінгавых, кампенсацыйных пошлін, які ўзнік пры рэгістрацыі дэкларацыі на тавары;
б) адкліканне дэкларацыі на тавары ў адпаведнасці з пунктам 1 артыкула 113 Кодэкса і (або) ануляванне выпуску тавараў у адпаведнасці з абзацам другім пункта 4 артыкула 118 Кодэкса – у дачыненні да абавязку па выплаце ўвазных мытных пошлін, падаткаў, спецыяльных, антыдэмпінгавых, кампенсацыйных пошлін, які ўзнік пры рэгістрацыі дэкларацыі на тавары;
в) завяршэнне дзеяння спецыяльнай мытнай працэдуры ў адпаведнасці з пунктамі 8 і 9 гэтага дакумента да сканчэння тэрміну дзеяння спецыяльнай мытнай працэдуры, устаноўленага мытным органам у адпаведнасці з пунктам 6 гэтага дакумента, у тым ліку пасля надыходу акалічнасцей, указаных у падпунктах «а» – «в» пункта 15 гэтага дакумента;
г) змяшчэнне тавараў, у дачыненні да якіх дзеянне спецыяльнай мытнай працэдуры спынена, на часовае захоўванне ў адпаведнасці з пунктам 6 артыкула 129 Кодэкса;
д) змяшчэнне тавараў, у дачыненні да якіх дзеянне спецыяльнай мытнай працэдуры спынена, пад мытныя працэдуры ў адпаведнасці з пунктам 7 артыкула 129 Кодэкса;
е) выкананне абавязку па выплаце ўвазных мытных пошлін, падаткаў, спецыяльных, антыдэмпінгавых, кампенсацыйных пошлін і (або) іх спагнанне ў памерах, якія падлічаны і падлягаюць выплаце ў адпаведнасці з пунктам 16 гэтага дакумента;
ж) канфіскацыя або вяртанне тавараў, змешчаных пад спецыяльную мытную працэдуру, ва ўласнасць (даход) дзяржавы-члена, на тэрыторыі якой вядзецца асваенне марскіх радовішчаў вуглевадародаў, у адпаведнасці з заканадаўствам гэтай дзяржавы-члена;
з) затрыманне мытным органам тавараў, змешчаных пад спецыяльную мытную працэдуру, у адпаведнасці з главой 51 Кодэкса.
14. Абавязак па выплаце ўвазных мытных пошлін, падаткаў, спецыяльных, антыдэмпінгавых, кампенсацыйных пошлін у дачыненні да тавараў, змешчаных пад спецыяльную мытную працэдуру, падлягае выкананню пры надыходзе акалічнасцей, указаных у пункце 15 гэтага дакумента.
15. Пры надыходзе наступных акалічнасцей тэрмінам выплаты ўвазных мытных пошлін, падаткаў, спецыяльных, антыдэмпінгавых, кампенсацыйных пошлін лічыцца:
а) у выпадку выкарыстання тавараў, змешчаных пад спецыяльную мытную працэдуру, з мэтай, адрознай ад устаноўленых пунктам 1 гэтага дакумента, да завяршэння дзеяння спецыяльнай мытнай працэдуры – першы дзень такога выкарыстання, а калі гэты дзень не вызначаны, – дзень змяшчэння тавараў пад спецыяльную мытную працэдуру;
б) у выпадку перадачы тавараў, змешчаных пад спецыяльную мытную працэдуру, іншай асобе (асобам) і (або) выкарыстання гэтых тавараў такой асобай (асобамі) з парушэннем патрабаванняў пункта 7 гэтага дакумента да завяршэння дзеяння такой мытнай працэдуры – дзень перадачы такіх тавараў, а калі гэты дзень не вызначаны, – дзень змяшчэння тавараў пад спецыяльную мытную працэдуру;
в) у выпадку страты тавараў, змешчаных пад спецыяльную мытную працэдуру, да завяршэння дзеяння такой мытнай працэдуры, за выключэннем знішчэння і (або) незваротнай страты з прычыны аварыі ці дзеяння непераадольнай сілы або незваротнай страты ў выніку натуральнага змяншэння пры нармальных умовах перавозкі (транспарціроўкі) і (або) захоўвання, – дзень страты такіх тавараў, а калі гэты дзень не вызначаны, – дзень змяшчэння тавараў пад спецыяльную мытную працэдуру;
г) у выпадку незавяршэння дзеяння спецыяльнай мытнай працэдуры ў адпаведнасці з пунктам 10 гэтага дакумента – дзень сканчэння тэрміну дзеяння спецыяльнай мытнай працэдуры, устаноўленага мытным органам у адпаведнасці з пунктам 6 гэтага дакумента.
16. Пры надыходзе акалічнасцей, указаных у пункце 15 гэтага дакумента, увазныя мытныя пошліны, падаткі, спецыяльныя, антыдэмпінгавыя, кампенсацыйныя пошліны падлягаюць выплаце як калі б тавары, змешчаныя пад спецыяльную мытную працэдуру, змяшчаліся пад мытную працэдуру выпуску для ўнутранага спажывання без прымянення тарыфных прэферэнцый і льгот па выплаце ўвазных мытных пошлін, падаткаў.
Для вылічэння ўвазных мытных пошлін, падаткаў, спецыяльных, антыдэмпінгавых, кампенсацыйных пошлін прымяняюцца стаўкі ўвазных мытных пошлін, падаткаў, спецыяльных, антыдэмпінгавых, кампенсацыйных пошлін, дзеючыя на дзень рэгістрацыі мытным органам дэкларацыі на тавары, якая падаецца для змяшчэння тавараў пад спецыяльную мытную працэдуру.
У выпадку калі мытны орган не валодае дакладнымі звесткамі, неабходнымі для вызначэння мытнага кошту тавараў, мытны кошт тавараў вызначаецца на падставе наяўных у мытнага органа звестак.
Пры ўстанаўленні ў далейшым дакладных звестак, неабходных для вызначэння мытнага кошту тавараў, мытны кошт тавараў вызначаецца зыходзячы з такіх дакладных звестак і ажыццяўляецца вяртанне (залічэнне) залішне выплачаных і (або) залішне спагнаных сум уазных мытных пошлін, падаткаў, спецыяльных, антыдэмпінгавых, кампенсацыйных пошлін або спагнанне нявыплачаных сум у адпаведнасці з главамі 10 і 11 і артыкуламі 76 і 77 Кодэкса.
17. У выпадку завяршэння дзеяння спецыяльнай мытнай працэдуры ў адпаведнасці з пунктам 11 гэтага дакумента, або змяшчэння на часовае захоўванне ў адпаведнасці з пунктам 6 артыкула 129 Кодэкса тавараў, змешчаных пад спецыяльную мытную працэдуру, або змяшчэння такіх тавараў у адпаведнасці з пунктам 7 артыкула 129 Кодэкса пад мытныя працэдуры, прымяняльныя да замежных тавараў, або затрымання такіх тавараў мытнымі органамі ў адпаведнасці з главой 51 пасля выканання абавязку па выплаце мытных пошлін, падаткаў, спецыяльных, антыдэмпінгавых, кампенсацыйных пошлін і (або) іх спагнання (цалкам або часткова) сумы мытных пошлін, падаткаў, спецыяльных, антыдэмпінгавых, кампенсацыйных пошлін, выплачаныя і (або) спагнаныя ў адпаведнасці з гэтым дакументам, падлягаюць вяртанню (залічэнню) у адпаведнасці з главой 10 і артыкулам 76 Кодэкса.
18. Іншыя пытанні прымянення спецыяльнай мытнай працэдуры ў дачыненні да тавараў, указаных у пункце 1 гэтага дакумента, уключаючы пытанні прыпынення і аднаўлення дзеяння спецыяльнай мытнай працэдуры, рэгулююцца ў адпаведнасці з главой 19 Кодэкса, а ў частцы, не ўрэгуляванай Кодэксам, – у адпаведнасці з заканадаўствам дзяржавы-члена, на тэрыторыі якой вядзецца асваенне марскіх радовішчаў вуглевадародаў.». 

